გაზაფხული
გაზაფხული — წელიწადის დრო, რომელიც დედამიწის ჩრდილოეთ ნახევარსფეროში გრძელდება გაზაფხულის ბუნიობის მომენტიდან (20 ან 21 მარტი) ზაფხულის მზებუდობის მომენტამდე (21 ან 22 ივნისი). ჩვეულებრივ ჩრდილოეთ ნახევარსფეროში გაზაფხულის თვეებია: მარტი; აპრილი; მაისი. ხოლო სამხრეთ ნახევარსფეროში გაზაფხული შემდეგ თვეებში უწევს: სექტემბერი; ოქტომბერი; ნოემბერი. როდესაც ჩრდილოეთ ნახევარსფეროში გაზაფხულია, სამხრეთ ნახევარსფეროში შემოდგომაა. დღე დიდდება. დათბება. ხეებზე კვირტები ისკვნება. მიწიდან ბალახი ამოდის. იწყება მცენარეთა ზრდის განახლება. ზამთარში, თბილ ქვეყნებში გაფრენილი ფრინველები ბრუნდებიან, ბუდეებს იკეთებენ და კვერცხებს დებენ. ცხოველები მეწყვილეს ეძებენ და შთამომავლობას ამრავლებენ.